wannaphong/clean_thaiwikipedia huggingface dataset:
# ฟูจิ (เมือง)
ฟูจิ  เป็นนครที่ตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น ณ วันที่ 1 ธันวาคม 2019 นครฟูจิมีประชากรประมาณ 245,015 คน 106,087 ครัวเรือนFuji City official statistics. city.fuji.shizuoka.jp. . มีความหนาแน่นของประชากร 1,000 คนต่อตารางกิโลเมตร และมีพื้นที่ทั้งหมด  นครฟูจิเป็นเมืองที่ใหญ่ที่สุดเป็นอันดับสามของจังหวัดชิซูโอกะในแง่ของจำนวนประชากร รองจากฮามามัตสึ และชิซูโอกะ

 ภูมิศาสตร์ 
นครฟูจิตั้งอยู่ริมฝั่งแม่น้ำฟูจิ ส่วนใหญ่ของเมืองมีทัศนียภาพที่สวยงามของภูเขาไฟฟูจิ ซึ่งบางส่วนของยอดเขาของภูเขาไฟฟูจิอยู่ภายในอาณาเขตของนครฟูจิ ทางทิศใต้มีอาณาเขตติดกับอ่าวซูรูงะ มหาสมุทรแปซิฟิก

 เทศบาลข้างเคียง 
 จังหวัดชิซูโอกะ
 เขตชิมิซุ ชิซูโอกะ
 ฟูจิโนมิยะ
 นูมาซุ
 ซูโซโนะ
 โกเต็มบะ
 นางาอิซูมิ

 ภูมิอากาศ 
นครฟูจิมีภูมิอากาศที่มีลักษณะคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในฟูจิคือ  ปริมาณน้ำฝนรายปีเฉลี่ยอยู่ที่  โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ  และต่ำสุดในเดือนมกราคมที่ประมาณ Fuji climate data

 สถิติประชากร 
จากข้อมูลสำมะโนประชากรของญี่ปุ่นFuji population statistics ประชากรของฟูจิเติบโตอย่างรวดเร็วในช่วง 50 ปีที่ผ่านมา
# วิตนีย์ฮิวสตัน
วิตนีย์ฮิวสตัน   คืออัลบั้มแรกของวิตนีย์ ฮิวสตัน ศิลปินหญิงชาวอเมริกัน ออกวางขายเมื่อวันที่ 14 กุมภาพันธ์ พ.ศ. 2528 โดย Arista Records
อัลบั้มนี้มีเพลงดัง เช่น “Saving All My Love for You”, “How Will I Know” และ “Greatest Love of All”

อัลบั้มนี้ติดอันดับชาร์ตอัลบั้มอันดับ 1 ในหลายประเทศ เช่น แคนาดา, ออสเตรเลีย NOTE: Used for Australian Singles and Albums charting until ARIA created their own charts in mid-1988., นอร์เวย์ และสวีเดน และติดอันดับ 2 ในสหราชอาณาจักร, เยอรมนี และสวิตเซอร์แลนด์

 รายชื่อเพลง 
 "You Give Good Love"-4:36 
 "Thinking About You"-5:24 
 "Someone for Me" -4.58
 "Saving All My Love for You"-3:58  
 "Nobody Loves Me Like You Do" (Duet with Jermaine Jackson)-3:47
 "How Will I Know"-4:34
 "All at Once" -4:27
 "Take Good Care of My Heart" (Duet with Jermaine Jackson)-4:14
 "Greatest Love of All" -4:57
 "Hold Me" (Duet with Teddy Pendergrass) - 6:02 

 ชาร์ต 
ชาร์ตอันดับสูงสุดออสเตรเลีย1แคนาดา1นิวซีแลนด์3สวีเดน1นอร์เวย์1อิตาลี1ญี่ปุ่น6นิวซีแลนด์3อเมริกา1อังกฤษ2
# เจ้าหญิงอเล็กเซียแห่งกรีซและเดนมาร์ก
เจ้าหญิงอเล็กเซียแห่งกรีซและเดนมาร์ก (, ประสูติ 10 กรกฎาคม พ.ศ. 2508) พระราชธิดาพระองค์ใหญ่ในสมเด็จพระราชาธิบดีกอนสตันดีโนสที่ 2 แห่งกรีซ กับสมเด็จพระราชินีอันเนอ-มารีแห่งกรีซ พระชนกของพระองค์เป็นพระอนุชาในสมเด็จพระราชินีโซเฟียแห่งสเปน ส่วนพระชนนีของพระองค์เป็นพระขนิษฐาในสมเด็จพระราชินีนาถมาร์เกรเธอที่ 2 แห่งเดนมาร์ก

พระทรงเสกสมรสแล้วกับการ์โลส โมราเลส กุยตานา สถาปนิก และผู้ชนะเลิศการแข่งเรือใบ ณ อาสนวิหารเซนต์โซเฟีย กรุงลอนดอน สหราชอาณาจักร ทั้งสองมีโอรส-ธิดาด้วยกัน 4 องค์ ได้แก่ 
 อาร์เรียตตา มอราเลส อี เด เกรเซีย   เกิดเมื่อวันที่ 24 กุมภาพันธ์ พ.ศ. 2545 ณ เมืองบาร์เซโลนา ประเทศสเปน
 อานา มาเรีย มอราเลส อี เด เกรเซีย เกิดเมื่อวันที่ 15 พฤษภาคม พ.ศ. 2546 ณ เมืองบาร์เซโลนา ประเทศสเปน
 การ์โลส มอราเลส อี เด เกรเซีย  เกิดเมื่อวันที่ 30 กรกฎาคม พ.ศ 2548 ณ เมืองบาร์เซโลนา ประเทศสเปน 
 อาเมเลีย มอราเลส อี เด เกรเซีย  เกิดเมื่อวันที่ 26 ตุลาคม พ.ศ. 2550 ณ เมืองบาร์เซโลนา ประเทศสเปน

ปัจจุบันเจ้าหญิงอเล็กเซียแห่งกรีซและเดนมาร์ก ทรงประทับอยู่ในพระตำหนักส่วนพระองค์ที่เมืองปูเอร์โตกาเนโร เกาะลันซาโรเต แคว้นกานาเรียส ประเทศสเปน โดยพระสวามีของพระองค์เป็นผู้ออกแบบพระตำหนักดังกล่าว
# สำนักงานอัตราเบี้ยประกันวินาศภัย
สำนักงานอัตราเบี้ยประกันวินาศภัย (- IPRB) เป็นหน่วยงานอิสระที่สมาคมประกันวินาศภัยของไทยได้จัดตั้งขึ้นตามมติที่ประชุมเชิงปฏิบัติการ “การกำหนดยุทธศาสตร์การประกันภัยแห่งชาติ” ในปี พ.ศ. 2546 โดยได้รับความเห็นชอบจากกรมการประกันภัย (ซึ่งปัจจุบันนี้คือ สำนักงานคณะกรรมการกำกับและส่งเสริมการประกอบธุรกิจประกันภัย หรือ สำนักงาน คปภ.) ทั้งนี้ การจัดตั้ง IPRB ขึ้นนั้นมีวัตถุประสงค์เพื่อให้มีองค์กรอิสระหรือหน่วยงานกลางที่ทำหน้าที่เตรียมความพร้อมให้แก่ภาคธุรกิจประกันวินาศภัยของไทยในการเปิดเสรีอัตราเบี้ยประกันภัยและการเปิดเสรีธุรกิจประกันภัยที่กำลังจะมาถึงในอนาคตอันใกล้ ซึ่งเรื่องนี้ถือเป็นส่วนหนึ่งของแผนพัฒนาการประกันภัยของไทยโดยการสนับสนุนให้ภาคธุรกิจมีการกำกับดูแลกันเองมากขึ้น

IPRB เป็นองค์กรที่บริหารงานและควบคุมโดยคณะกรรมการจากหน่วยงานต่าง ๆ ที่เกี่ยวข้องกับธุรกิจประกันวินาศภัยทั้งจากภาครัฐและเอกชน อาทิ ผู้แทนจากสำนักงาน คปภ., ผู้แทนจากภาคธุรกิจ รวมทั้งผู้ทรงคุณวุฒิจากองค์กรวิชาชีพและสถาบันการศึกษาต่าง ๆ ที่เกี่ยวข้องกับการประกันวินาศภัย โดยงบประมาณในการดำเนินงานของ IPRB นั้นได้รับสนับสนุนจากสมาคมประกันวินาศภัย
วันที่ 4 เมษายน พ.ศ. 2548 เป็นวันแรกที่ IPRB เริ่มเปิดสำนักงานเพื่อดำเนินงานอย่างเป็นทางการ โดยวัตถุประสงค์หลักของการดำเนินงานเมื่อแรกเริ่มก่อตั้ง IPRB นั้นมีอยู่ด้วยกัน 2 ประการ นั่นคือ 1. เพื่อทำหน้าที่เป็นศูนย์ข้อมูล สารสนเทศ สถิติที่สำคัญ ๆ เกี่ยวกับการประกันวินาศภัยทุกประเภท และ 2. เพื่อทำหน้าที่วิเคราะห์และนำเสนอต้นทุนความเสียหาย (Loss Cost) ของการประกันวินาศภัยประเภทต่าง ๆ เพื่อช่วยให้การกำหนดอัตราเบี้ยประกันภัยมีความเหมาะสมและเป็นธรรมต่อทั้งผู้รับประกันภัยและผู้เอาประกันภัย

อย่างไรก็ตาม นับตั้งแต่วันที่ 5 กุมภาพันธ์ พ.ศ. 2551 เป็นต้นมา พระราชบัญญัติประกันวินาศภัย (ฉบับที่ 2) พ.ศ. 2551 ได้มีผลบังคับใช้ ส่งผลให้ระบบการกำกับธุรกิจประกันวินาศภัยเกิดการเปลี่ยนแปลงอย่างมีนัยสำคัญ โดยเฉพาะอย่างยิ่ง การที่ภาคธุรกิจประกันวินาศภัยต้องนำกรอบการดำรงเงินกองทุนตามความเสี่ยง (Risk-Based Capital Framework) มาใช้ตั้งแต่ปี พ.ศ. 2554 จึงทำให้ IPRB เข้ามามีบทบาทมากขึ้นในการให้การสนับสนุนงานทางด้านเทคนิค ตลอดจนการวิเคราะห์ต่าง ๆ ต่อทั้งหน่วยงานที่ทำหน้าที่กำกับดูแลธุรกิจประกันวินาศภัยและภาคธุรกิจประกันวินาศภัย โดยปัจจุบัน IPRB ได้ให้บริการที่เกี่ยวข้องกับการคำนวณเงินสำรองประกันภัย การพัฒนาแบบจำลองในการคำนวณเงินกองทุนตามความเสี่ยง รวมไปถึงการพัฒนาบุคลากรด้านคณิตศาสตร์ประกันภัยให้แก่ภาคธุรกิจประกันวินาศภัยด้วย จึงอาจกล่าวอีกนัยหนึ่งได้ว่า ปัจจุบัน IPRB หรือสำนักงานอัตราเบี้ยประกันวินาศภัยนั้นเปรียบเสมือนศูนย์บริการด้านเทคนิคและคณิตศาสตร์ประกันภัย ซึ่งเข้ามาเป็นกลไกหนึ่งที่จะช่วยเสริมสร้างความมั่นคงเข้มแข็งให้แก่ธุรกิจประกันวินาศภัยไทย เพื่อให้สามารถเติบโตได้อย่างยั่งยืนและมั่นคงในระยะยาว
# เจ้าหญิงไอรีนแห่งกรีซและเดนมาร์ก
เจ้าหญิงไอรีนแห่งกรีซและเดนมาร์ก (ประสูติ 11 พฤษภาคม พ.ศ. 2485) พระราชธิดาองค์เล็กในสมเด็จพระเจ้าปัฟโลสแห่งกรีซ กับสมเด็จพระราชินีฟรีแดรีกีแห่งกรีซ เป็นพระขนิษฐาในสมเด็จพระราชินีโซเฟียแห่งสเปน และสมเด็จพระราชาธิบดีคอนสแตนตินที่ 2 แห่งกรีซ

 พระประวัติ 
เจ้าหญิงไอรีนประสูติ ณ เคปทาวน์ สหภาพแอฟริกาใต้ เป็นพระราชธิดาพระองค์เล็กในสมเด็จพระเจ้าปัฟโลสแห่งกรีซ กับสมเด็จพระราชินีฟรีแดรีกีแห่งกรีซ มีพระเชษฐาและพระภคินี 2 พระองค์คือ สมเด็จพระราชินีโซเฟียแห่งสเปน และสมเด็จพระราชาธิบดีคอนสแตนตินที่ 2 แห่งกรีซ

พระองค์ทรงเป็นลูกศิษย์ของกีนา บักเกอร์ นักเปียโนชื่อดัง และเมื่อ พ.ศ. 2505 พระองค์ทรงเป็นเพื่อนเจ้าสาวในงานสมรสของพระภคินีคือสมเด็จพระราชินีโซเฟียแห่งสเปนกับสมเด็จพระราชาธิบดีฆวน การ์โลสที่ 1 แห่งสเปน ทั้งนี้ในด้านชีวิตส่วนพระองค์ ทรงเคยคบหากับเจ้าชายมิเชล เคานต์แห่งเอเวรอ และเจ้าชายคริสเตียนแห่งชัมเบิร์ก-ลิพเพอ แต่ไม่ได้เสกสมรสกัน

 การยกเลิกระบอบกษัตริย์แห่งกรีซ 
ภายหลังการถูกยึดพระราชทรัพย์และราชบัลลังก์ของสมเด็จพระราชาธิบดีคอนสแตนตินที่ 2 แห่งกรีซ พระเชษฐา เจ้าหญิงไอรีนเคยตามเสด็จสมเด็จพระราชาธิบดีคอนสแตนตินที่ 2 ไปประทับ ณ ประเทศอินเดีย และภายหลังการสวรรคตของพระราชมาดา พระองค์ก็ได้เสด็จไปประทับ ณ พระตำหนักในกรุงมาดริด ซึ่งพระภคินีได้พระราชทานให้ประทับเป็นการส่วนพระองค์ โดยมีข้าราชบริพารถวายการรับใช้ 20 คน และทหารรักษาพระองค์ 30 คน ทหารรอบพระตำหนักอีก 20 คน

 องค์กรในพระอุปถัมภ์ 
แม้กรีซจะยกเลิกระบอบกษัตริย์แล้ว เจ้าหญิงไอรีนและพระราชวงศ์ยังสามารถใช้พระอิสริยยศได้ตลอดพระชนม์ชีพ โดยพระองค์ทรงเป็นองค์ประธาน องค์กรความดีในเจ้าหญิงแห่งกรีซ ซึ่งมีสมาชิกทั่วประเทศกว่า 5 แสนคน ทั้งนี้พระองค์ยังคงปฏิบัติพระกรณียากิจอีกหลาย ๆ ด้านเช่น โครงการตามพระดำริเรื่อง การอยู่อาศัยของคนจน เป็นต้น 

พระนามไอรีนของพระองค์ ยังไปใช้ตั้งชื่อพระธิดาใน อินฟันตากริสตีนา เฟเดรีกาแห่งสเปน พระภาคิไนยของพระองค์ และพระองค์ยังเป็นพระมารดาทูลหัวใน ไซเมียน ฮาสซัน มูนอส พระโอรสเพียงคนเดียวในเจ้าหญิงคาลินาแห่งบัลแกเรีย ดัชเชสแห่งแซกโซนี

 พระอิสริยยศ 
 11 พฤษภาคม พ.ศ. 2485 – ปัจจุบัน: เจ้าหญิงไอรีนแห่งกรีซและเดนมาร์ก (Her Royal Highness Princess Irene of Greece and Denmark)

 เครื่องราชอิสริยาภรณ์ 

 : Dame Grand Cross of the Order of Saints Olga and SophiaFlickr, Photo of Princess Irene and Princess Sofia, Queen of Spain
 : Dame Grand Cross of the Order of the RedeemerRoyalty
border|20px House of Bourbon-Two Sicilies: Dame Grand Cross of Justice of the Sacred Military Constantinian Order of Saint George
: Dame Grand Cross of the Order of Chula Chom KlaoRoyal State Visits
# แม่น้ำอารากาวะ
แม่น้ำอารากาวะ หรือ แม่น้ำอาระ  เป็นแม่น้ำสายสำคัญสายหนึ่งที่ไหลผ่านกรุงโตเกียว ประเทศญี่ปุ่น มีต้นน้ำมาจากเทือกเขาโคบูชิ จังหวัดไซตามะ และไหลออกสู่อ่าวโตเกียว มีความยาวทั้งสิ้น 173 กิโลเมตร มีพื้นลุ่มน้ำทั้งสิ้น 2,940 ตารางกิโลเมตร บริเวณที่กว้างที่สุดของแม่น้ำมีความกว้างทั้งสิ้น 2,537 เมตร ในบริเวณสะพานโกนาริ ซึ่งกว้างเป็นอันดับที่หนึ่งในญี่ปุ่น

แม่น้ำอารากาวะมีแม่น้ำคู่แฝดคือแม่น้ำโพโทแม็ก ในสหรัฐ
# เขตอาดาจิ
เขตอาดาจิ  เป็น 1 ใน 23 เขตพิเศษของมหานครโตเกียว ประเทศญี่ปุ่น สภาพพื้นที่แบ่งออกเป็นสองส่วนคือด้านทิศเหนือซึ่งเป็นพื้นที่ส่วนใหญ่ กับด้านทิศใต้ที่มีแม่น้ำซูมิดะกับแม่น้ำอารากาวะไหลผ่านเป็นพื้นที่ส่วนน้อย

เขตอาดาจิมีอาณาเขตติดต่อกับนครคาวางูจิ นครโซกะ และนครยาชิโอะของจังหวัดไซตามะ และติดต่อกับเขตคัตสึชิกะ ซูมิดะ อารากาวะ และคิตะของกรุงโตเกียว
# วิตนีย์
วิตนีย์  คืออัลบั้มที่ 2 ของวิตนีย์ ฮิวสตัน ศิลปินหญิงชาวอเมริกัน ออกวางขายในสหรัฐอเมริกาเมื่อวันที่ 2 มิถุนายน พ.ศ. 2530 โดย Arista Records ในอัลบั้มนี้จะมีเพลงดังหลายเพลง เช่น “I Wanna Dance with Somebody (Who Loves Me)”, “Didn't We Almost Have It All”, “So Emotional” และ “Where Do Broken Hearts Go” โดยทั้งหมดขึ้นสูงสุดเป็นอันดับหนึ่งในบิลบอร์ดฮอต 100 ทำให้เธอเป็นศิลปินหญิงคนแรกที่ประสบความสำเร็จนี้

 รายชื่อเพลง 
 "I Wanna Dance with Somebody (Who Loves Me) " – 4:52
 "Just the Lonely Talking Again" – 5:34
 "Love Will Save the Day" – 5:25
 "Didn't We Almost Have It All" – 5:07
 "So Emotional" – 4:37
 "Where You Are" – 4:11
 "Love Is a Contact Sport" – 4:19
 "You're Still My Man"– 4:18
 "For the Love of You" – 5:33
 "Where Do Broken Hearts Go" – 4:30
 "I Know Him So Well" (Duet with Cissy Houston) – 3:51

 ชาร์ต 
ชาร์ตอันดับสูงสุดAustralian Albums Chart1Austrian Albums Chart1Canadian Albums Chart1French Albums Chart6Japanese Oricon Albums Chart2German Albums Chart2 Italian Albums Chart1New Zealand Albums Chart1Norwegian Albums Chart1 Swedish Albums Chart1Swiss Albums Chart1
# การ์ตูนโป๊
การ์ตูนโป๊  หรือ การ์ตูนสำหรับผู้ใหญ่  เป็นการ์ตูนที่ทำขึ้นสำหรับให้ผู้ใหญ่อ่าน เนื่องจากมีสื่อซึ่งถือกันว่าอุจาด น่ากลัว ลามกอนาจาร ขัดต่อลัทธิศาสนา ทุศีลธรรม (ความคิดของคนไทย) หรือโป๊เปลือย ต่างไปจากการ์ตูนทั่วไปที่นิยมกันว่าเป็นมิตรแก่เด็ก อย่างไรก็ดี มีการ์ตูนโป๊หลายเรื่องไม่ได้ว่าด้วยเรื่องทางกามารมณ์เลย แต่เพียงพรรณนาเรื่องราวของวัยเจริญพันธุ์ตามธรรมชาติ เช่น เดอะเวอร์จินพรอเจกต์ (The Virgin Project)

เมื่อพูดกันถึงการ์ตูนโป๊ คนทั่วไปก็เข้าใจได้ว่าต้องเจือเนื้อหาทางเมถุนธรรม และตีตราไว้สำหรับผู้อ่านที่ถึงวัยเจริญพันธุ์แล้วเท่านั้น แต่ก็มิได้เป็นเช่นนั้นเสมอไป ในประเทศญี่ปุ่นและแถบตะวันตกของทวีปยุโรปนั้น พบเจอการ์ตูนโป๊ได้ดาษดื่น ขณะที่ในทวีปอเมริกาเหนือ การ์ตูนโป๊เป็นวัฒนธรรมกระแสหลักทีเดียว
# โน แจกิล
โน แจกิล  เจ้าของฉายา เค.แมกซ์ (K.MAX)ノ・ジェギル（元Ｋ.ＭＡＸ）  เกิดวันที่ 31 ตุลาคม ค.ศ. 1980 เป็นทั้งนักมวยไทยและมวยคิกบ็อกซิ่งชาวเกาหลีใต้ และเป็นผู้ที่เข้าร่วมการแข่งขันเค-วัน노재길, K-1 월드 맥스 본무대 첫 출전서 승리 ส่วนสูง 180 เซนติเมตร น้ำหนัก 70 กิโลกรัมノ・ジェギル  ซึ่งโน แจกิล เป็นนักมวยเค-วันชาวเกาหลีใต้ที่มีชื่อเสียงเช่นเดียวกับ ลิม ชีบิน และซู ฮวานลี

 เกียรติประวัติ 
 แชมป์รุ่นมิดเดิลเวทของสมาคมมวยไทยในเกาหลีใต้

 ผลการแข่งขัน 
 แข่ง 9 ครั้ง ชนะ 5 ครั้ง แพ้ 4 ครั้ง (น็อคเอาท์ 2 ครั้ง)

{|table class="wikitable" style="font-size: 85%"
!วันที่
!คู่ชก
!ผล
!วิธีชนะ
!การแข่งขัน

        27 พฤศจิกายน ค.ศ. 2009
         เวอร์จิล กาลาโกดา
        แพ้
        ต่อเวลาพิเศษยกที่ 4 (ตามการตัดสินกรรมการ)
        เดอะข่าน 2    
        
        14 กรกฎาคม ค.ศ. 2009
         โยโกฮามา โก
        ชนะ
        น็อคเอาท์ยกที่ 3
        เค-วัน เวิลด์แมกซ์ ไฟนอล 8
        20 มีนาคม ค.ศ. 2008
         ซู ฮวานลี
        แพ้
        น็อคเอาท์ยกแรก
        เค-วัน แมกซ์ โคเรีย 2009
        20 มีนาคม ค.ศ. 2008
         วาตานาเบ้ มาซาคาสุ
        ชนะ
        ต่อเวลาพิเศษยกที่ 4 (ตามการตัดสินกรรมการ)
        เค-วัน แมกซ์ โคเรีย 2009
        24 กุมภาพันธ์ ค.ศ. 2008
         ลิม ชีบิน
        แพ้
        น็อคเอาท์ยกที่ 3 (2 นาที 6 วินาที)
        เค-วัน เอเชียแมกซ์ 2008 อินโซล
        24 กุมภาพันธ์ ค.ศ. 2008
         ซู ฮวานลี
        ชนะ
        กรรมการตัดสินน็อคเอาท์ยกที่ 3
        เค-วัน เอเชียแมกซ์ 2008 อินโซล
        24 กุมภาพันธ์ ค.ศ. 2008
         ฮาคุโตะ
        ชนะ
        น็อคเอาท์ยกที่ 1 (1 นาที 10 วินาที)
        เค-วัน เอเชียแมกซ์ 2008 อินโซล
        18 กุมภาพันธ์ ค.ศ. 2007
         ดริตัน รามา
        ชนะ
        กรรมการตัดสินยกที่ 3
        เค-วัน ไฟท์ติ้งเน็ตเวิร์ก ข่าน 2007 อินโซล
        16 กันยายน ค.ศ. 2006
         คิม พานซู
        แพ้
        กรรมการตัดสินยกที่ 3
        เค-วัน ไฟท์ติ้งเน็ตเวิร์ก ข่าน 2006 อินโซล
|}
# เจ้าหญิงโอลกา ดัชเชสแห่งอาพูเลีย
เจ้าหญิงโอลกา อิสเบลล์แห่งซาวอย-ออสตา, ดัชเชสแห่งอาพูเลีย หรือพระนามเดิม เจ้าหญิงโอลกา อิสเบลล์แห่งกรีซ (ประสูติ 17 พฤศจิกายน พ.ศ. 2514) เป็นพระธิดาในเจ้าชายไมเคิลแห่งกรีซและเดนมาร์กกับมารีนา กาเรลลา ด้วยเหตุที่พระบิดาและพระมารดาเป็นการสมรสแบบต่างฐานันดร ดังนั้นพระองค์จึงถูกตัดสิทธิในการสืบราชบัลลังก์กรีซซึ่งรวมไปถึงผู้สืบเชื้อสายด้วยและพระอิสริยยศเป็นเพียง เจ้าหญิงแห่งกรีซ ไม่ถูกยกเป็น Royal Highness ไม่มีสร้อยพระนาม เจ้าชาย/เจ้าหญิงแห่งเดนมาร์ก ซึ่งเป็นเชื้อสายขั้นต้นพระราชวงศ์กรีซ

พระองค์ทรงหมั้นกับเจ้าชายไอโมน ดยุกแห่งอาพูเลียในเดือนพฤษภาคม พ.ศ. 2548 สามปีต่อมาพระองค์จึงอภิเษกสมรสเมื่อวันที่ 16 กันยายน พ.ศ. 2551 ณ สถานทูตอิตาลีในกรุงมอสโก ประเทศรัสเซีย โดยประกอบพิธีทางศาสนาเมื่อวันที่ 27 กันยายน ปีเดียวกัน ที่พัตมอส และได้ให้ประสูติกาลพระโอรสคือ เจ้าชายอุมแบร์โตแห่งซาวอย เมื่อวันที่ 7 มีนาคม ปีต่อมา ณ กรุงปารีส ประเทศฝรั่งเศสOfficial announcement from the site of the Royal House of Savoy. monarchia.it   ต่อมาเมื่อวันที่ 24 พฤษภาคม พ.ศ. 2554 ทรงประสูติกาลพระโอรสพระนาม อเมเดโอ ที่กรุงปารีส ประเทศฝรั่งเศส และหนึ่งวันหลังการประสูติกาลก็ได้รับแต่งตั้งให้เป็น ดยุกแห่งอาบรูซซี จากพระปัยกาฝ่ายพระชนก

ลำดับพงศาวลี
# เอสทีเอส-133
STS-133 เป็นเที่ยวบินของกระสวยอวกาศครั้งที่ 133 ในกระสวยอวกาศดิสคัฟเวอรี่นำมอดูล อเนกประสงค์ Pressurised ไปประกอบยังสถานีอวกาศนานาชาติ และเป็นเที่ยวบินอวกาศครั้งที่ 39 ของกระสวยอวกาศดิสคัฟเวอรี่รวมทั้งเป็นครั้งสุดท้าย โดยนักบินของยานดิสคัฟเวอรี่เที่ยวบิน STS-133 มีดังนี้

ผู้บังคับยาน : สตีเวน ดับเบิ้ลยู. ลินซี่
นักบิน : เอริค เอ. โบ
ผู้เชี่ยวชาญ : ทิโมตี้ แอล. โคบร้า,มิเชล อาร์ บาร์แรต,นิโคล พี. สก็อต และ แอลวิน ดริว
# หอยกูอีดั๊ก
สำหรับหอยงวงช้างที่มีรูปร่างเหมือนหมึกผสมกับหอยฝาเดี่ยวดูที่ : หอยงวงช้าง

หอยกูอีดั๊ก (หรือเรียกสั้น ๆ ว่า กูอี (Gooey) หรือ ดั๊ก (Duck)) เป็นหอยสองฝาที่พบในทะเลชนิดหนึ่ง มีชื่อวิทยาศาสตร์ว่า Panopea generosa ในวงศ์ Hiatellidae

เป็นหอยที่มีลักษณะเด่นคือ มีเปลือกสีขาวยาวประมาณ 15–20 เซนติเมตร แต่มีจุดเด่นคือ มีท่อดูดซึ่งตอนปลายมีรู 2 รู แยกเป็นรูดูดอาหารและรูปล่อยของเสียรวมถึงสเปิร์มในตัวผู้ และไข่ในตัวเมีย ยื่นยาวออกมาจากเปลือกอย่างเห็นได้ชัด แลดูคล้ายงวงของช้าง ซึ่งอาจยาวได้ถึง 1 เมตร

หอยกูอีดั๊กจะอาศัยในทะเล โดยการฝังตัวใต้ทรายบริเวณชายฝั่งบริติชโคลัมเบียในมหาสมุทรแปซิฟิก ระหว่างประเทศแคนาดาและสหรัฐอเมริกา หากินโดยการกินสาหร่ายทะเลเป็นอาหาร เมื่อถูกจับขึ้นมา จะพ่นน้ำคัดหลั่งออกมาจากปลายท่อดูด 

ขยายพันธุ์ด้วยการที่ตัวผู้จะปล่อยน้ำเชื้อออกมาปฏิสนธิพร้อมกับตัวเมียที่ปล่อยไข่ออกมาได้ราวครั้งละ 10 ล้านฟอง ลูกหอยขนาดเล็กจะขุดหลุมฝังตัวใต้ทรายในระดับที่ตื้น ๆ ก่อนที่จะขุดลึกลงไปเรื่อย ๆ ตามวัยที่โตขึ้น ซึ่งอาจลึกได้ถึง 110 เมตร นอกจากนี้แล้ว หอยชนิดนี้ยังมีอายุยืนได้ถึง 146 ปี นับเป็นสิ่งมีชีวิตชนิดหนึ่งที่มีอายุยืนที่สุดของโลก<ref name="Mike">Dirty Jobs with Mike Rowe by Discovery Channel</ref> โดยมีฤดูการขยายพันธุ์อยู่ในช่วงเดือนมิถุนายน–กรกฎาคม ซึ่งเป็นช่วงที่น้ำมีอุณหภูมิค่อนข้างอุ่น หอย จริงๆ นะ

เป็นหอยที่นิยมบริโภคกันทั้งในสหรัฐอเมริกาหรือประเทศทางภูมิภาคเอเชียตะวันออก โดยนิยมทำไปเป็นซูชิในอาหารญี่ปุ่น โดยถูกเฉือนเป็นแผ่นบาง ๆ  หรือปรุงเป็นอาหารจีน ซึ่งมีชื่อเรียกในภาษาจีนเรียกว่า 象拔蚌 (พินอิน: Xiàng bá bàng; หอยงวงช้าง'') 

ปัจจุบัน หอยชนิดนี้มีการเพาะเลี้ยงเป็นอุตสาหกรรม ลูกหอยที่เพาะออกมาได้ จะถูกนำไปฝังไว้ใต้ทรายบริเวณชายหาดในท่อพลาสติก ซึ่งต้องใช้เวลานานกว่า 5 ปี กว่าหอยจะโตเต็มวัยถึงขนาดที่จับขายได้
# เขตโทชิมะ
โทชิมะ  เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่ทางด้านทิศตะวันตกเฉียงเหนือ มีอาณาเขตติดกับเขตเนริมะ เขตอิตาบาชิ เขตคิตะทางทิศเหนือ เขตชินจูกุและบุงเกียวทางทิศใต้

เขตโทชิมะก่อตั้งขึ้นเมื่อวันที่ 15 มีนาคม ค.ศ. 1947 มีพื้นที่ทั้งสิ้น 13.01 ตารางกิโลเมตร ในช่วงปี ค.ศ. 1965 เคยมีจำนวนประชากรสูงถึง 370,000 คน จนในปี ค.ศ. 2005 มีจำนวนประชากรทั้งสิ้น 252,011 คน แต่ในช่วงเวลากลางวันอาจจะมีจำนวนประชากรที่เข้ามาประกอบธุรกิจในเขตกว่า 430,000 คน ย่านธุรกิจที่สำคัญ คือ อิเกบูกูโระ

เขตโทชิมะเป็นเขตที่มีผู้อยู่อาศัยชาวต่างชาติ 15,516 คน หรือคิดเป็น 6.16% มากเป็นอันดับต้นของเมืองโตเกียว โดยในจำนวนของชาวต่างชาติมีชาวจีนกว่า 56% ชาวเกาหลี 20% และตามมาด้วยชาวฟิลิปปินส์
# พรทิพย์ สกิดใจ
พรทิพย์ สกิดใจ (สกุลเดิม: วงศ์กิจจานนท์; เกิด 23 เมษายน พ.ศ. 2523) ชื่อเล่น เอ๋ เป็นนักแสดง นางแบบ พิธีกรชาวไทย

 ประวัติ 
พรทิพย์ วงศ์กิจจานนท์ เกิดที่กรุงเทพมหานคร เป็นบุตรคนที่สาม จากพี่น้อง 3 คน จบการศึกษาระดับอนุบาลที่โรงเรียนอนุบาลสมใจ ระดับประถมศึกษาที่โรงเรียนอำนวยศิลป์ มัธยมศึกษาที่โรงเรียนสันติราษฎร์วิทยาลัย และจบการศึกษาระดับปริญญาตรี จากสาขานิเทศศาสตร์ มหาวิทยาลัยราชภัฏจันทรเกษม 

ด้านชีวิตส่วนตัวได้สมรสกับนักแสดง ณัฐวุฒิ สกิดใจ ที่โรงแรมแชงกรี-ลา เมื่อวันที่ 18 พฤษภาคม พ.ศ. 2555 หลังจากคบหาดูใจกันมาได้ถึง 8 ปี

ปัจจุบันทั้งคู่มีบุตรชายด้วยกัน 2 คน คือ ภูดิศ สกิดใจ หรือ ภู คลอดที่โรงพยาบาลบีเอ็นเอช เมื่อวันที่ 30 มีนาคม พ.ศ. 2556 'ป๋อ-เอ๋' สุดปลื้ม 'น้องภูดิศ' แข็งแรงดี thairath.co.thป๋อ-เอ๋ สุดดีใจได้ลูกชายตั้งชื่อน้องภู-ภูดิศ dailynews.co.th และ ภูมิธนินทร์ สกิดใจ หรือ เภา

 ผลงานการแสดง 
 ละครโทรทัศน์ 
 พ.ศ.  เรื่อง  บทบาท  ออกอากาศ 2542  เพชรตาแมว  ราชาวดี  ช่อง 5 ซื่อไม่บื้อรัก  พรทิพย์  ช่อง 7 2543  ชาติมังกร   ซิ่วไน๊ 2544  ทายาทอสูร  แม่นางคำหยาด (รับเชิญ) นางร้าย  ลัดดาวัลย์  ช่อง 3 2545  สุสานคนเป็น  รสสุคนธ์  ช่อง 7 รุ่งทิพย์  ยุพา ยอดรักร้อยล้าน  ตรีเพ็ชร / ตรีประดับ 2546  เดิมพันวันวิวาห์  ลิณ คุณแจ๋วกะเพราไก่ คุณชายไข่ดาว  เอมอ เกล็ดมรกต  ราณี กษัตริยา  อินทรเทวี  ช่อง 5 2547  กิเลสมาร  เกวลิน  ช่อง 3 กำกับรักกำกับหัวใจ  ดาราฉาย  ไอทีวี ขายตรงส่งรัก  ญาติกา  ช่อง 7 หลงทางรัก  พิมพร มหาราชกู้แผ่นดิน  อินทรเทวี  ช่อง 5 2548  โม่งแดง  อมาวดี  ช่อง 7 มนต์รักลูกทุ่ง  สายใจ แม่คุณ...ทูนหัว  อรอภัสรา 2549  อนันตาลัย  พวงชมพู  ไอทีวี คุณนายสายลับ  นพนารี  ช่อง 5 ใจเดียว  เรณุกา  ช่อง 7 แรงฤทธิ์พิศวาส  โสภานภางค์ / สุนีย์ (อดีต) นรสิงห์  พรทิพย์  ไอทีวี 2550  วิวาห์อลเวง  บัวริน  ช่อง 7 หน่วยเปิ่น เกินพิกัด  เลอลักษณ์ ภูตสาวพราวเสน่ห์  ไฉไล 2551  คู่ปั่น คู่ป่วน  มีมี่ สายใยสวาท  แคทรียา ชุมชนคนรักดี  น้ำหวาน 2552  รักข้ามรั้ว  น้องส้มจุก ปอบผีฟ้า  เจ้านางแสงหล้า / ลิ้นฟ้า รหัสโลกันตร์  เทพี / แองเจิล 2553  หงส์ฟ้า  นาฏลดา 2554  ลิลลี่สีกุหลาบ  ปทุมวดี ระเบิดเถิดเทิง ลั่นทุ่ง  จอมโจรหมวยใหญ่ (รับเชิญ)  ช่อง 5 ลิขิตเสน่หา  เอนิตา (นิตา)  ช่อง 3 2555  เล่ห์ร้อยรัก ปารมี  2558  เพื่อนรัก เพื่อนริษยา  เอ๋ พรทิพย์ (รับเชิญ) 2564  รักนอกกรอบ  สุ 2567โลกหมุนรอบเธอพนิดา อำนาจบวรเดชา

 ภาพยนตร์ 
 แก้วขนเหล็ก (2546) รับบท โชติรส

 พิธีกร 
 เมย์ เอ๋ โอ๋ Mama's Talk พิธีกรร่วมกับ ภัคจีรา วรรณสุทธิ์ และ ปทิดา กำเนิดพลอย (รายการสด) ทุกวันจันทร์ - วันศุกร์ เวลา 10.30 - 11.00 น. ทางพีพีทีวี เอชดี ช่อง 36 (4 มีนาคม 2562 - 27 ธันวาคม 2562)

 โฆษณา 
 ดูเม็กซ์ ดูโกร 3 ดี
# องค์การที่อยู่อาศัยเพื่อมนุษยชาติสากล
องค์การที่อยู่อาศัยเพื่อมนุษยชาติสากล  เป็นองค์การสากล ไม่แสวงหาผลกำไร ทำงานด้านที่อยู่อาศัยกับผู้ขัดสน มุ่งขจัดปัญหาการไร้ที่อยู่อาศัยทั่วโลกCSR หลังวิกฤตเศรษฐกิจโลก (2) ไทยกับเป้าหมายการพัฒนาแห่งสหัสวรรษ MDGs มีสำนักงานใหญ่ตั้งอยู่ที่เมืองอเมริคุส รัฐจอร์เจีย โดยมีสำนักงานบริหารตั้งอยู่ที่เมืองแอตแลนตา และมีสำนักงานตั้งอยู่ทั่วโลกใน 5 ภูมิภาค ทั้งในสหรัฐอเมริกา แคนาดา แอฟริกา เอเชียกลาง (ตั้งอยู่ในเมืองพริทอเรีย แอฟริกาใต้) เอเชียแปซิฟิก (กรุงเทพ ประเทศไทย) ยุโรปและเอเชียกลาง (บราติสลาวา สาธารณรัฐสโลวาเกีย) และละตินอเมริกาและแคริบเบียน (ซันโคเซ คอสตาริกา)
# วลาดิมีร์ โฮโรวิตซ์
วลาดิมีร์ ซามอยโลวิช โฮโรวิตซ์   (1 ตุลาคม ค.ศ. 1903 - 5 พฤศจิกายน ค.ศ. 1989)Schonberg, Harold C. (1992). Horowitz: His Life and Music. Simon and Schuster. ISBN 0-671-72568-8. เป็นนักเปียโนชาวอเมริกัน-ยูเครนรัสเซียที่มีชื่อเสียงในระดับโลก มีผลงานการบันทึกเสียงดนตรีคลาสสิก การเรียบเรียง และประพันธ์จนได้การยอมรับว่าเป็นหนึ่งในนักเปียโนผู้ยิ่งใหญ่คนหนึ่งในศตวรรษที่ 20 Time. Michael Walsh, The Greatest Pianist of All? , July 21, 2008. Retrieved on June 3, 2009.

โฮโรวิตซ์เกิดในครอบครัวชาวยิวรัสเซียที่เมืองเคียฟ (ปัจจุบันอยู่ในประเทศยูเครน) เริ่มหัดเล่นเปียโนตั้งแต่เด็กจากการฝึกสอนของมารดา เริ่มมีชื่อเสียงในรัสเซียตั้งแต่อายุ 17 ปี ในปี 1920 และมีชื่อเสียงในการแสดงดนตรีในยุโรปตั้งแต่ปี 1925 โดยออกตระเวนแสดงในเบอร์ลิน ปารีส ลอนดอน และนิวยอร์ก http://horowitzberlin.com/bio.php เขาตัดสินใจตั้งรกรากในสหรัฐอเมริกาตั้งแต่ปี 1939 และได้รับสัญชาติอเมริกันในปี 1944 Vladimir Horowitz on Encyclopedia.com, accessed 15 January 2010.

ด้านชีวิตส่วนตัว โฮโรวิตซ์สมรสกับแวนดา ตอสกานินี บุตรสาวของอาตูโร ตอสกานินี วาทยกรชื่อดังชาวอิตาลี มีบุตรสาวหนึ่งคน แต่ตลอดชีวิตของเขากลับมีข่าวลือมาตลอดว่าเป็นโฮโมเซ็กชวล Plaskin, Glenn (1983). Biography of Vladimir Horowitz Quill ISBN 0-688-02656-7 Page 215 "In December 1940, Horowitz had begun psychoanalysis with an eminent psychiatrist, Dr. Lawrence Kubie, a strict Freudian who was attempting to exorcise the homosexual element from Horowitz."
# ค่ายขุนกระทิง
ค่ายขุนกระทิง เป็นค่ายตั้งรับของเมืองชุมพร ในสมัยกรุงศรีอยุธยา ในปี พ.ศ. 2305 พระยาชุมพร (พวย) อดีตเจ้าเมืองชุมพรได้ตั้งค่ายขุนกระทิง เป็นแนวการตั้งรับกองทัพพม่า อยู่บริเวณเชิงเขาถ้ำขุนกระทิง เพื่อความปลอดภัยของชาวเมืองชุมพร เป็นค่ายลับในป่า ในอดีตเรียกว่า "บ้านนามะพร้าว"

ตั้งแต่ปี พ.ศ. 2305 เป็นต้นมา เมืองชุมพรต้องส่งกำลังกองทัพบก กองทัพเรือ ของเมืองชุมพร เข้ารักษาพระนครศรีอยูธยา โดยการเดินทางไปและกลับทุกปี ทำให้กำลังทหารเมืองชุมพรล้า จนถึงเดือนกุมภาพันธ์-มีนาคม พ.ศ. 2308 กองทัพพม่ายกทัพมาตีเมืองชุมพร ทางด่านทัพต้นไทร (บ้านต้นไทร)บันทึกตระกูลขุนไกร นายอากร สืบราชการลับหัวเมืองชายแดน แห่งราชอาณาจักรอยุธยา โดย นายลาภ ศิริภิรมย์ บุตร ขุนคุริงภิรมย์ ผู้บันทึก หรือ บ้านปากด่าน  กองทัพพม่าตั้งค่ายที่นากองเสบียง บริเวณทุ่งนาหนองตาพร้อม บ้านดอนเคี้ยม เพื่อเข้าตีบ้านแหลม ปากคลองสลุย เป็นหมู่บ้านแรก และตีเมืองชุมพร และเมืองบริวาร ทั้ง 8 เมือง แตกทั้งหมดแล้ว ก็ยกทัพตีเมืองเพชรบุรี เมืองบริวาร ต่อไป

พระยาชุมพร (พวย) ได้นำกำลังส่วนหนึ่งเข้ารักษาพระนครศรีอยุธายา มาตั้งรับที่เมืองเพชบุรี และเมืองราชบุรี ที่ค่ายบางกุ้ง จนกองทัพบก และกองทัพเรือ ของเมืองชุมพร แตกที่ค่ายบางกุ้ง ในปลายปี พ.ศ. 2308
# ตะกวดบิตาตาวา
ตะกวดบิตาตาวา  เป็นสัตว์เลื้อยคลานในวงศ์เหี้ย (Varanidae) ที่เพิ่งค้นพบเมื่อปี ค.ศ. 2010

มีชื่อวิทยาศาสตร์ว่า Varanus bitatawa มีรูปร่างคล้ายสัตว์ชนิดอื่นในวงศ์นี้ทั่วไป มีขนาดความยาวตั้งแต่หัวจรดหางประมาณ 2 เมตร น้ำหนักราว 10 กิโลกรัม ลำตัวมีเกล็ดสีดำเหลือบน้ำเงิน มีลายเป็นจุดสีเขียวหรือเหลืองซีด มีสีสว่างบริเวณหน้าอก ส่วนหางเป็นลายสลับสีดำและเขียว  ตัวผู้มีอวัยวะเพศเป็นคู่ ซึ่งเรียกว่าถุงพีนิสคู่ ซึ่งบางครั้งจะพบในงูหรือกิ้งก่า โดยจะใช้อวัยวะเพศคู่นี้สลับกันในการยึดเกาะกับตัวเมียขณะผสมพันธุ์Lizard with 2 penises found in Philippines

เป็นสัตว์ที่เพิ่งค้นพบใหม่เมื่อกลางปี ค.ศ. 2010 โดยพบกระจายพันธุ์ในป่าดิบทางตอนเหนือของเกาะลูซอน ประเทศฟิลิปปินส์ พฤติกรรมและนิเวศวิทยายังไม่เป็นรู้แน่ชัดเนื่องจากเป็นชนิดใหม่ที่เพิ่งค้นพบ แต่เชื่อว่าใช้ชีวิตส่วนใหญ่บนต้นไม้ และอีกหนึ่งพฤติกรรมที่น่าสนใจคือ กินพืชเป็นอาหาร โดยกินผลไม้ประเภทเตยหรือปะหนัน ซึ่งเหมือนกับอีกชนิดหนึ่ง คือ ตะกวดเทา (V.  olivaceus) ที่พบบนเกาะลูซอนเช่นเดียวกันmonitorSpectacular New Giant Fruit-Eating Lizard Species Discovered in Sierra Madres of Northern Philippines
# ซิมโฟนีหมายเลข 41 (โมทซาร์ท)
ซิมโฟนีหมายเลข 41 ในบันไดเสียง ซี เมเจอร์ "จูปิเตอร์"  เป็นผลงานประพันธ์ซิมโฟนีชิ้นสุดท้ายของว็อล์ฟกัง อมาเดอุส โมทซาร์ท แต่งเสร็จเมื่อวันที่ 10 ตุลาคม ค.ศ. 1788Deutsch, Otto Erich (1965) Mozart:  A Documentary Biography.  Stanford:  Stanford University Press., 320 ผลงานนี้บางครั้งรู้จักในชื่อ จูปิเตอร์ซิมโฟนี เป็นชื่อที่ใช้โดยโยฮัน เพเทอร์ ซาโลม็อน ในการเรียบเรียงเสียงสำหรับเปียโนครั้งแรกๆ Heartz, Daniel, Mozart, Haydn and Early Beethoven 1781-1802, p. 210, Norton (2009), ISBN 978-0-393-06634-0 

ซิมโฟนีหมายเลข 41 เป็นซิมโฟนีชิ้นหลังสุดในสามชิ้นที่โมทซาร์ทใช้เวลาในช่วงฤดูร้อนของปี ค.ศ. 1788  เขาประพันธ์ซิมโฟนีหมายเลข 39 เสร็จในวันที่ 26 มิถุนายน, ซิมโฟนีหมายเลข 40 เสร็จในวันที่ 25 กรกฎาคม  ในขณะเดียวกันเขาก็เร่งรีบแต่งเปียโนทริโอในบันไดเสียง อี เมเจอร์ และ ซี เมเจอร์ , เปียโนโซนาตาหมายเลข 16 และไวโอลินโซนาตา ทั้งนี้เพื่อใช้สำหรับแสดงคอนเสิร์ต "Concerts in the Casino" อย่างไรก็ตาม สันนิษฐานว่าการแสดงครั้งนี้อาจถูกยกเลิก และไม่มีหลักฐานยืนยันว่าได้เคยมีการจัดแสดงซิมโฟนีชิ้นนี้ในขณะที่โมทซาร์ทยังมีชีวิตอยู่หรือไม่ 

ซิมโฟนีหมายเลข 41 ประกอบด้วย 4 มูฟเมนต์
Allegro vivace, 4/4
Andante cantabile, 3/4 in F major
Menuetto: Allegretto - Trio, 3/4
Molto Allegro, 2/2